Predkladacia správa

Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov sa predkladá ako iniciatívny návrh.

Účelom  predkladaného návrhu zákona je potreba obsahovo spresniť a zjednotiť postup pri aplikácii  niektorých ustanovení zákona č. 580/2004 Z. z., ktoré v aplikačnej praxi vyvolávajú nejasnosti a problémy a to ako na strane platiteľa poistného, tak aj zdravotných poisťovní.

Návrh zákona obsahuje
-	úpravu postupu pri výpočte ročného nároku na uplatnenie odpočítateľnej položky,
-	stanovenie, že likvidačný zostatok obchodnej spoločnosti alebo družstva nepodlieha odvodovej povinnosti na zdravotné poistenie,
-	predlženie lehoty zdravotnej poisťovni na  získanie podkladov na rozhodnutie o námietkach platiteľa pred odovzdaním návrhu na vydanie platobného výmeru Úradom pre dohľad nad zdravotnou starostlivosťou.

Predložený návrh zákona nebude mať  vplyv na informatizáciu spoločnosti, sociálny vplyv a vplyv na životné prostredie. Predložený návrh zákona bude mať pozitívny vplyv na podnikateľské prostredie a negatívny  vplyv na verejné financie;  analýza   a  vyčíslenie je uvedené v doložke vybraných vplyvov.

Návrh zákona je v súlade s Ústavou Slovenskej republiky, inými zákonmi, medzinárodnými zmluvami, ktorými je Slovenská republika viazaná a s právom Európskej únie.

Návrh zákona nie je predmetom vnútrokomunitárneho pripomienkového konania.

Účinnosť zákona  sa  navrhuje  s prihliadnutím  na  dĺžku  legislatívneho  procesu  a  potrebnú  legisvakanciu od  1. januára 2016.

Návrh zákona bol predmetom medzirezortného pripomienkového konania od 1. júla do 21.júla 2015 a predkladá sa bez rozporu.  Ani do času ukončenia prípravy materiálu na rokovanie Legislatívnej rady vlády Slovenskej republiky nezaslali pripomienky k návrhu zákona pripomienkujúce orgány uvedené vo vyhodnotení pripomienkového konania.